# Bígl

### Z Wikipédie

Bígl
Krajina pôvodu | Spojené kráľovstvo
FCI kód | 6/1/161
Štandardy (linky) | AKC, ANKC, CKC, FCI, KCU, NZKC
Výška | 33-43 cm (suky) 33-43 cm (psy)
Hmotnosť | 8-14 kg
Pôvodné určenie | Lov zajacov a králikov vo svorke
Terajšie určenie | Lovecký a spoločenský pes
Názov v krajine pôvodu | {{{Názov}}}
Synonymá | Beagle
Zaužívaná skratka | BEA
Zoznam psích plemien
Pozri aj Psí portál

Bígl je stredne veľké plemeno psa uznaného v FCI v 6. skupine pod číslom 161.

## [úprava] Vzhľad

Bígl je kompaktne stavaný pes. Má silnú, ale nie hrubú hlavu bez vrások, so stredne širokou lebkou a výrazným stopom. Ňufák je široký, nos má byť čierny, ale u svetlo sfarbených psov je slabšia pigmentácia prípustná. Oči má pomerne veľké, majú tmavohnedú alebo orieškovú farbu. Uši má bígl nízko nasadené, previsnuté, dlhé, preklopené dopredu a predným okrajom priliehajúce tesne k lícam. Telo má hlboký hrudník, rovný chrbát a silné, krátke, dobre klenuté bedrá. Chvost je nasadený vysoko, je stredne dlhý a silný, nesený veselo nahor, ale nie zatočený nad chrbát.

## [úprava] História

Pôvod tohto plemena je zrejme niekde v starovekom Grécku. O malých poľovných psoch, požívaných pri honoch na zajace sa zmieňujú aj spisy starogréckych spisovateľov a je zrejmé, že ide o predchodcu dnešného bígla. Tieto psy však boli menšie ako dnes, a v Anglicku, kde sa dostali v roku 1066, ich lovci na koňoch vozili v sedlových brašniach. Bígl je pravdepodobne potomkom hariérov a starých anglických duričov. Bol obľúbeným loveckým psom aj v kráľovskej rodine, chovala ho Alžbeta I., Viliam III. Oranžský a Juraj IV. Bígl bol vždy používaný ku lovu vo svorkách, má silne vyvinutý svorkový pud a s inými psami sa znáša veľmi dobre. Pre svoju vľúdnu povahu a malú veľkosť je, bohužiaľ, veľmi obľúbený v lekárskom výskume. Organizovaný chov tohto plemena začal ku koncu 19. storočia, klub chovateľov bol v Anglicku založený v roku 1890 a o niekoľko rokov neskôr sa toto plemeno dostalo do USA. Do bývalého Česko-Slovenska sa dostal v roku 1965, a dnes sa chová viac ako spoločník, než ako poľovný pes.

Wikimedia Commons ponúka multimediálny obsah k téme
Bígl

| Psí portál

Zdroj: "http://sk.wikipedia.org../../../b/%C3%AD/g/B%C3%ADgl.html"

Kategórie: Psy zo Spojeného kráľovstva | Duriče

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Català
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Italiano
- 日本語
- Nederlands
- Polski
- Português
- Русский
- Slovenščina
- Српски / Srpski
- Svenska
- Türkçe
- 中文